laion/Wikipedia-Exotic huggingface dataset:
২০১৫ স্কটল্যান্ড ক্রিকেট দলের আয়ারল্যান্ড সফর

স্কটল্যান্ড ক্রিকেট দল পূর্ব-নির্ধারিত সময়সূচী মোতাবেক ১৮ থেকে ২১ জুন, ২০১৫ তারিখ পর্যন্ত আয়ারল্যান্ড সফর করে। সফরে দলটি আয়ারল্যান্ড ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করে। স্কটল্যান্ড ২-০ ব্যবধানে সিরিজ জয় করে। বাদ-বাকী দুই খেলা বৃষ্টির কারণে পরিত্যক্ত ঘোষিত হয়। প্রকৃতপক্ষে তিন খেলার সিরিজ হিসেবে পরিকল্পনা নেয়া হলেও দ্বিতীয় খেলাটি কোন বল মাঠে গড়ানো বাদেই পরিত্যক্ত হওয়ায় অতিরিক্ত খেলার সিদ্ধান্ত নেয়া হয়। এ সফরটি পরবর্তী মাসে আয়ারল্যান্ডে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হয়। ১৬ জুন আয়ারল্যান্ডের পল স্টার্লিং ও জন মুনিকে দলের বাইরে রাখা হয়। কাউন্টি ক্রিকেটে মিডলসেক্সের প্রয়োজনে স্টার্লিং ও পারিবারিক কারণে মুনি দল থেকে নাম প্রত্যাহার করেন। তাদের পরিবর্তে ডেভিড র‌্যাঙ্কিন ও জন অ্যান্ডারসনকে অন্তর্ভুক্ত করা হয়। আয়ারল্যান্ড টসে জয়ী হয়ে ব্যাটিংয়ের সিদ্ধান্ত নেয়। আয়ারল্যান্ডের পক্ষে জন অ্যান্ডারসন, টাইরন কেন, গ্রেইম ম্যাককার্টার, স্টুয়ার্ট পয়েন্টার, ডেভিড র‌্যাঙ্কিন, ক্রেগ ইয়ং এবং স্কটল্যান্ডের পক্ষে অ্যালাসডেয়ার ইভান্স, জর্জ মানসে ও মার্ক ওয়াটের টি২০আই অভিষেক ঘটে। স্কটল্যান্ড টসে জয়ী হয়ে ফিল্ডিংয়ের সিদ্ধান্ত নেয়। বৃষ্টির কারণে খেলা হয়নি। আয়ারল্যান্ডের পক্ষে অ্যান্ড্রু বালবির্নি এবং স্কটল্যান্ডের পক্ষে কন ডি ল্যাঞ্জ ও গ্যাভিন মেইনের টি২০আই অভিষেক ঘটে। স্কটল্যান্ড টসে জয়ী হয়ে ফিল্ডিংয়ের সিদ্ধান্ত নেয়। আয়ারল্যান্ড টসে জয়ী হয়ে ফিল্ডিংয়ের সিদ্ধান্ত নেয়। বৃষ্টির কারণে খেলা হয়নি। "Tyrone Kane given first Ireland call-up for World T20 qualifiers"। BBC Sport। সংগ্রহের তারিখ ১ জুন ২০১৫।  "Extra game scheduled after washout"। ESPN Cricinfo। সংগ্রহের তারিখ ২০ জুন ২০১৫।  "Coetzer upset at Scotland omission"। ESPNCricinfo। সংগ্রহের তারিখ ৮ জুন ২০১৫।  "Ireland call up David Rankin for T20 opener against Scotland"। BBC Sport। সংগ্রহের তারিখ ১৬ জুন ২০১৫।  ইএসপিএন ক্রিকইনফোয় সিরিজের প্রধান পাতা
আনন্দবিহার

আনন্দবিহার বাংলাদেশের অন্যতম সমৃদ্ধ ও প্রাচীন একটি প্রত্নতাত্ত্বিক নিদর্শন। এটি কুমিল্লা জেলার সদর উপজেলার অন্তর্গত কোটবাড়ি এলাকায় অবস্থিত। এই অঞ্চলটি প্রসিদ্ধ প্রত্নতাত্ত্বিক স্থান ময়নামতীর অন্তর্ভুক্ত। আসলে ময়নামতীতে আবিষ্কৃত প্রাচীন সৌধমালার মধ্যে আনন্দবিহার বৃহত্তম। আনন্দবিহার এলাকার সর্ববৃহৎ পুকুরসহ সমগ্র আনন্দবিহার কমপ্লেক্সটি সপ্তম বা অষ্টম শতাব্দীর প্রথম দিকের কোন এক সময়ে নির্মিত হয়। ধারণা করা হয় দেব রাজবংশের তৃতীয় শাসক শ্রী আনন্দ দেব এটি নির্মাণ করেন। ঠিকাদার এবং ইট ব্যবসায়িদের দ্বারা এই অঞ্চলটি অনেক ক্ষতিগ্রস্ত হয়। আরও ক্ষতিগ্রস্ত হতে পারতো যদি না ১৯৪৪ - ৪৫ খ্রিষ্টাব্দের মধ্যে এটি কর্তৃপক্ষের নজরে আসতো। অবশ্য এর পরও ময়নামতী সেনানিবাস তৈরির সময় বিহারটি বেশ ক্ষতিগ্রস্ত হয়। এর পর থেকে নিয়মিত খনন কাজ শুরু হয়। প্রাথমিক খননকাজের পর খননকাজ আর তেমন এগোয়নি। আনন্দবিহারের খননকাজ এখনও সম্পূর্ণ শেষ হয়নি। উত্তর সারির কয়েকটি কক্ষ এবং মাঝখানে অবস্থিত মন্দিরটির দক্ষিণ দিকের অংশবিশেষের খনন কাজ সম্পন্ন হয়েছে। তবে অনেক অংশেই খনন করা হয়নি। এখন পর্যন্ত যতটুকু খননকাজ হয়েছে সে অনুসারে দেখা যায় এই বিহারের অভ্যন্তরে শালবণ বিহারের মত একটি সুবিশাল বিহারের কাঠামো রয়েছে। এই বিহারটি বর্গাকৃতির যার প্রতি বাহুর দৈর্ঘ্য ১৯৮ মিটা করে। এরকম মোট চারটি বাহু রয়েছে। প্রতিটি বাহুতে সুবিন্যস্ত সন্ন্যাসীদের কক্ষ রয়েছে। কক্ষগুলো একটি বিরাট ক্রুশ আকৃতির জাঁকালো মন্দিরের চারপাশ ঘিরে অবস্থান করছে। মন্দিরটি বিহারের খোলা আঙিনার মধ্যস্থলে অবস্থিত। এর উত্তরদিকের ঠিক মধ্যভাগে একটি প্রবেশদ্বার লক্ষ্য করা যায়, এটি বিহারের একমাত্র প্রবেশদ্বার। প্রবেশদ্বারটির বাইরের অংশ বৃহৎ পরিসরে গঠিত এবং বাইরের দিকে সম্প্রসারিত। সব মিলিয়ে বিহারটি শালবণ বিহারের চেয়ে বড় ও বিস্তৃত। বিহারের বহিঃপ্রাচীরটি বেশ পুরু এবং দেখতে খুব সুন্দর। কারণ এর দেয়ালে অফসেট ও ছাঁচের তৈরি নকশা রয়েছে। ভেতরের বারান্দার দেয়ালও ছাঁচ দ্বারা অলংকৃত। ভেতরের এই দেয়ালটি নকশা করা ইট দ্বারা সুসজ্জিত। খননকাজে যে অংশগুলো আবিষ্কৃত হয়েছে, তা থেকে বোঝা যায় যে, এগুলো দীর্ঘ কাল ধরে ব্যবহৃত হয়ে এসেছে। বিশাল আকৃতির এই বিহারে প্রাপ্ত নিদর্শনের মধ্যে রয়েছে: একটি তাম্রশাসন ৬৩ টি রৌপ্য মুদ্রা অনেক গুলো ব্রোঞ্জ মূর্তি পোড়ামাটির ভাস্কর্য ফলক মঠের বাইরে মৃৎপাত্র পোড়ানোর কাজে ব্যবহৃত একটি ভাঁটির অস্তিত্ব বাংলাদেশের প্রত্নতাত্ত্বিক স্থানের তালিকা ময়নামতী শালবণ বিহার আনন্দবিহার: বাংলাপিডিয়া নিবন্ধ, লেখক - এম. হারুনুর রশিদ। এই একটি সূত্র থেকেই তথ্য নেয়া হয়েছে। বাংলাপিডিয়ার সিডি সংস্করণ থেকে নেয়া।[১] হেরিটেজ বাংলাদেশ [২][স্থায়ীভাবে অকার্যকর সংযোগ]
মহিপাল সরকারি কলেজ

মহিপাল সরকারি কলেজ (Mohipal Government College) (পূর্বনাম: গভঃ কমার্শিয়াল ইনস্টিটিউট, ফেনী) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি ফেনী জেলা সদরে অবস্থিত। এটি ১৯৬৬ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। এই প্রতিষ্ঠানটি ব্যবসায় শিক্ষার ক্ষেত্রে বৃহত্তর নোয়াখালী অঞ্চলের একমাত্র সরকারি প্রতিষ্ঠান ছিলো। ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। অত্র প্রতিষ্ঠানের বোর্ড পরীক্ষার ফলাফল সন্তোষজনক। সর্বশেষ ২০১৩ সালের ডিআইবিএস পরীক্ষায় ৫০০ জন ছাত্র-ছাত্রী অংশগ্রহণ করে ৪৪৯ জন পাস করে, যার মধ্যে ৭৪ জন এ+ এবং ৩৫৩জন এ গ্রেড পায়। পাশের গড় হার ছিল প্রায় ৯০% এবং ২০১৪ সালের ডিআইবিএস পরীক্ষায় ৫৪৩ জন ছাত্র-ছাত্রী অংশগ্রহণ করে ৪৩৩ জন পাস করে, যার মধ্যে ১০২ জন এ+ এবং ৩২৫ জন এ গ্রেড পায়। পাশের হার ছিল প্রায় ৭৯.৭৪%।[তথ্যসূত্র প্রয়োজন] বাংলাদেশের গভঃ কমার্শিয়াল ইনস্টিটিউটসমূহের তালিকা "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।  যুগোপযোগী হচ্ছে সরকারি কমার্শিয়াল ইনস্টিটিউট[স্থায়ীভাবে অকার্যকর সংযোগ] "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।  'গভঃ কমার্শিয়াল ইনস্টিটিউট, ফেনী'-এর তথ্য বাতায়ন।
ইটাখোলা মুড়া

ইটাখোলা মুড়া বাংলাদেশের কুমিল্লা জেলার ময়নামতি অঞ্চলে অবস্থিত একটি প্রত্নতাত্ত্বিক সৌধস্থল। এটি কুমিল্লা সদর উপজেলার হতে পশ্চিম দিকে ৮ কিমি দূরে কোটবাড়ি সড়কের ওপারে রূপবান মুড়ার উল্টোদিকে অবস্থিত। এই প্রত্নস্থান পাহাড়ের গায়ের তিনটি স্তরে বিদ্যমান। প্রাচীনকাল থেকেই এই স্থানটি ইট পোড়ানোর খনি হিসেবে ব্যবহৃত হয়ে আসছে। এজন্যই এর এরকম নামকরণ করা হয়েছে। ইটাখোলা মুড়ায় বেশ কয়েকবার খননকাজ চালিয়ে বড় বড় কিছু বৌদ্ধস্তূপ ও এসব স্তূপ থেকে ৪২ মিটার উত্তরে সংলগ্ন একটি বৌদ্ধ মঠের সন্ধানও পাওয়া গেছে। ধারণা করা হয়, এই প্রত্নস্থানটিকে পাঁচটি সাংস্কৃতিক যুগ অতিক্রম করতে হয়েছে। পূর্ববর্তী তিন সাংস্কৃতিক কালপর্যায়ের নির্দশনগুলো পরবর্তীকালের ধ্বংসাবশেষের নিচে চাপা পড়ে রয়েছে। এজন্য সব নিদর্শনগুলো উদ্ধার করা সহজ হচ্ছেনা। এই স্থানের মূল আকর্ষণ বিস্তীর্ণ স্তূপ কমপ্লেক্স। ১৩.১ বর্গমিটার ভিতের উপর অবস্থিত এই স্তূপটি নিরেটভাবে নির্মিত। স্তূপের পূর্ব বা সম্মুখভাগের মধ্যস্থলে একটি ক্ষুদ্র পীঠস্থান রয়েছে যার আকৃতি ২.৪ মি. এবং ২.১ মি.। বৌদ্ধমূর্তীর ভগ্নাংশ "ইটাখোলা ও রূপভান মুড়া"। দৈনিক ইত্তেফাক। ইত্তেফাক গ্রুপ অব পাবলিকেশন্স লিঃ। জানুয়ারি ২৪, ২০১৪। সংগ্রহের তারিখ সেপ্টেম্বর ২১, ২০১৬।  "ইটাখোলা মুড়া"। sadarsouth.comilla.gov.bd। sadarsouth.comilla.gov.bd। সংগ্রহের তারিখ সেপ্টেম্বর ২১, ২০১৬। [স্থায়ীভাবে অকার্যকর সংযোগ] "ইটাখোলা মুড়া"। archaeology.gov.bd। প্রত্নতত্ত্ব অধিদপ্তর। সংগ্রহের তারিখ সেপ্টেম্বর ২১, ২০১৬।  উইকিভ্রমণে ইটাখোলা মুড়া সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে ইটাখোলা মুড়া সংক্রান্ত মিডিয়া রয়েছে।
আশরাফপুর

আশরাফপুর বাংলাদেশের নারসিংদী জেলার শিবপুর উপজেলায় অবস্থিত একটি প্রত্নতাত্ত্বিক নিদর্শনসমৃদ্ধ গ্রাম। এই গ্রামের প্রত্নতাত্ত্বিক নিদর্শনের মূল প্রমাণ নিহিত রয়েছে এখান থেকে ১৮৮৫ সালে উদ্ধারকৃত দুটি তাম্রশাসন। মিঞা বক্‌স খাঁ নামক জনৈক ব্যক্তি এই গ্রাম থেকে লিপি দুটি উদ্ধার করেন। লিপির পাঠ অনুযায়ী খড়্গ‌ বংশের রাজা দেবখড়্গ‌ বৌদ্ধ সংঘ ও বিহারের জন্য ভূমি দান করেছেন বলে জানা যায়। এছাড়া এই গ্রামে মাটির নিচে প্রাচীন ইট ও প্রাচীরের অস্তিত্ব রয়েছে। ঊনবিংশ শতাব্দীর পর লোকজনের বসতি স্থাপন কারণে এখানে কোন পরিকল্পিত খনন কাজ চালানো সম্ভব হয়নি। প্রত্ন বিশেষজ্ঞদের মতে এখানে প্রাচীনকালে বৌদ্ধ বিহার এবং ধর্ম ও জ্ঞান চর্চার কেন্দ্র ছিল। এই গ্রামে অবস্থিত একটি সুপ্রাচীন মসজিদের নাম আশরাফপুর মসজিদ। এই মসজিদ থেকে তুগরা রীতিতে উৎকীর্ণ একটি শিলালিপি উদ্ধার করা হয়, যা বর্তমানে বাংলাদেশ জাতীয় জাদুঘরে সংরক্ষিত আছে। এই লিপির পাঠ অনুযায়ী বাংলার সুলতান নাসিরুদ্দিন নুসরাত শাহের রাজত্বকালে ৯৩০ হিজরী সনে (১৫২৪ খ্রিষ্টাব্দ) দিলওয়ার খান মসজিদটি নির্মাণ করেন। অনেক দিন কোন সংস্কার কাজ না হওয়ায় মসজিদটি ব্যবহারের অনুপযোগী হয়ে পড়ে। অবশেষে ১৮৯৭ সালে ভূমিকম্পে মসজিদটি সম্পূর্ণ ধ্বংস হয়ে যায়। পরিত্যক্ত মসজিদটি এক সময় জঙ্গলে আবৃত হয়ে পড়ে। ১৯৪০ সালে মওলানা সৈয়দ আলীর নেতৃত্বে এখানকার জঙ্গল পরিষ্কার করে মসজিদটি উদ্ধার করা হয়। তখনও এর মিহরাব ও দেয়ালের কিছু অংশ টিকে ছিল। এটি সুলতানি আমলের স্থাপত্য কৌশল অবলম্বনে নির্মিত। এর একটি ছোট গম্বুজও রয়েছে। পরবর্তীকালে এই একই স্থানে তিন গম্বুজবিশিষ্ট একটি নতুন মসজিদ নির্মাণ করা হয়। "আশরাফপুর - বাংলাপিডিয়া"। bn.banglapedia.org। সংগ্রহের তারিখ ২০২৩-১০-২৯।
মল্লেশ্বর শিবমন্দির

মল্লেশ্বর শিবমন্দির হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরের মল্লেশ্বর পল্লীতে অবস্থিত একটি শিব-মন্দির। মল্লরাজা রঘুনাথ সিংহ ১৬২২ সালে এই মন্দির নির্মাণ করান। এটি বিষ্ণুপুরের প্রাচীনতম মন্দিরগুলির অন্যতম। মন্দিরটি বর্গাকার। এর দৈর্ঘ্য ও প্রস্থ ৬.৯ মিটার এবং উচ্চতা ১০.৭ মিটার। প্রথম দিকে মন্দিরটি ছিল একটি রেখ দেউল। পরবর্তীকালে এর রেখ শিখরটির পরিবর্তে একটি অষ্টকোণাকৃতি মিনার যুক্ত হয়। মতান্তরে এই মন্দির প্রতিষ্ঠা করেছিলেন মল্লরাজা বীরসিংহ। কারণ, মন্দিরগাত্রের প্রতিষ্ঠালিপিটিতে বীরসিংহের নাম পাওয়া যায়। মল্লেশ্বর শিব মন্দিরের প্রধান উৎসব গাজন। এই উৎসব এই মন্দিরে অক্ষয় তৃতীয়া তিথিতে পালিত হয়। গাজনের অন্যতম অঙ্গ চরকপূজার সুবাদে মন্দির প্রাঙ্গনের নাম হয়েছে চরকতলা। Bishnupur, S. S. Biswas, Archaeological Survey of India, New Delhi, 2003, pp. 13 মল্লভূম বিষ্ণুপুর, মনোরঞ্জন চন্দ্র, দে'জ পাবলিশিং, কলকাতা, ২০০৪, পৃ. ২৫৮-৬০
অগ্রণী স্কুল এন্ড কলেজ, ঢাকা

অগ্রণী স্কুল এন্ড কলেজ বাংলাদেশের ঢাকার আজিমপুরে অবস্থিত একটি শিক্ষাপ্রতিষ্ঠান। এটি কেবলমাত্র নারী শিক্ষার্থীদের জন্য উম্মুক্ত। শুরুতে ইংরেজি মাধ্যম হিসেবে প্রতিষ্ঠিত হলেও পরে একে বাংলা মাধ্যমে নেয়া হয়। বর্তমানে বিদ্যালয়ে ৪,৫০০ শিক্ষার্থী রয়েছে। ডাঃ কাজী আনোয়ারা মনসুর, ইউরোপের মার্গারেট ব্র্যাডলি এবং বনি শাটার ১৯৫৪ সালে শিক্ষা-সম্পর্কিত দল মহিলা স্বেচ্ছাসেবক সমিতি-তে কাজ করেছিলেন। তারা অনুধাবন করতে পারেন যে যে দক্ষিণ এশিয়ার এই অঞ্চলে নারী শিক্ষা বিস্তৃত নয়। তাদের অনুধাবনকে বাস্তবে রূপান্তরিত করার দায়িত্ব নিয়েছিলেন ড. কাজী আনোয়ারা মনসুর এবং তার প্রচেষ্টায় ১৯৫৭ সালের ২১ জানুয়ারি তারিখে একটি মিলাদ মাহফিল আয়োজনের পর তাবুর মধ্যে ১৪ জন শিক্ষার্থীকে নিয়ে যাত্রা শুরু করে 'অগ্রণী কিন্ডার গার্টেন'। কাজী আনোয়ারা মনসুরকে আরও কিছু লোক সহায়তা করেন, যাদের মধ্যে আছে, নাইমুন্নেছা চৌধুরী, রাবেয়া খাতুন, আমেনা বাহার, হোসনে আরা বেগম এবং প্রকৌশলী এম এ জব্বার। বিদ্যালয় প্রতিষ্ঠার পর কাজী আনোয়ারা মনসুর প্রধান শিক্ষিকা দায়িত্ব নেন। তিনি বেশিরভাগই ছাত্রদের কাছে 'বড় আপা' নামে পরিচিত ছিলেন, তিনি বিদ্যালয়ের প্রথম ব্যাচের শিক্ষার্থীদের পড়িয়েছেন। ১৯৬৭ সালে বিদ্যালয়টি উচ্চ বালিকা বিদ্যালয় হিসেবে উন্নীত হয় ও তখন এর নামকরণ হয় “অগ্রণী বালিকা বিদ্যালয়”। শুরুতে ইংরেজি মাধ্যম হিসেবে শুরু করলেও এ সময় থেকে বিদ্যালয়ে শিক্ষার মাধ্যম হিসাবে বাংলা প্রচলিত হয়। ১৯৯৪ সালে বিদ্যালয়ে কলেজ শাখা খোলা হয় ও বিদ্যালয়ের নামকরণ হয় “অগ্রণী স্কুল ও কলেজ”। শুরু থেকে কলেজে উচ্চমাধ্যমিক পর্যায়ে মানবিক, বাণিজ্য ও বিজ্ঞান শাখা চালু করা হয়। শহীদুল ইসলাম বিশ্বাস (২০১২)। "অগ্রণী স্কুল ও কলেজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় অগ্রণী স্কুল এন্ড কলেজ, ঢাকা প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ১০ মে ২০২১ তারিখে
কসমস (বই)

'কসমস(১৯৮০)' জ্যোতির্বিজ্ঞানী কার্ল সেগান রচিত একটি জনপ্রিয় বিজ্ঞান গ্রন্থ। বইটি একটি টিভি শো কসমস: আ পারসোনাল ভয়েজ এর পাশাপাশি রচিত হয়, টিভি শোটিও কার্ল সাগানই পরিচালনা করেছিলেন। বইটিতে বিশ্ব সৃষ্টি ও এর রহস্যাবৃত বিষয়গুলো সহজ ভাষায় বিজ্ঞানের দৃষ্টিতে সাধারণ মানুষের বোঝার জন্য রয়েছে। কসমস বইটি ৫০সপ্তাহ "পাবলিশার্স উইকলি বেস্ট সেলার" ও ৭০ সপ্তাহ "নিউ ইয়র্ক টাইমস বেস্ট সেলার" তালিকায় ছিল, এটা সেসময়ের সর্বাধিক বিক্রিত বিজ্ঞান বই। ১৯৮১ সালে বইটা হুগো পুরস্কার পায়। কসমস বইয়ে ১৩টি অধ্যায় আছেঃ হুগো পুরস্কারের তালিকা।
শেখ ওয়াজেদ আলি

শেখ ওয়াজেদ আলি (৪ সেপ্টেম্বর ১৮৯০ - ১০ জুন ১৯৫১) ছিলেন একজন প্রখ্যাত বাঙালি প্রাবন্ধিক। তিনি মূলত 'এস ওয়াজেদ আলি' নামেই অধিক পরিচিত। তিনি বঙ্গীয় মুসলমান সাহিত্য সমিতির সভাপতি হিসাবে দায়িত্ব পালন করেন। শেখ ওয়াজেদ আলি ১৮৯০ সালের ৪ সেপ্টেম্বর পশ্চিমবঙ্গের হুগলি জেলার শ্রীরামপুর মহকুমার বড় তাজপুর গ্রামে জন্মগ্রহণ করেন। তিনি কেমব্রিজ বিশ্ববিদ্যালয়ে বি.এ পাশ করেন। ১৯১৫ সালে ব্যারিস্টারি পাশ করেন। তিনি তার কর্মজীবনে প্রেসিডেন্সী ম্যাজিস্ট্রেট ছিলেন। ১৯৪৫ সালে অক্টোবরে অবসর গ্রহণ করেন। সমকালীন মুসলমান সাহিত্যিকদের মধ্যে পাশ্চাত্য শিক্ষায় উচ্চশিক্ষিত একজন লেখক হিসাবে প্রতিপত্তি লাভ করেন। তার পিতার নাম শেখ বেলায়েত আলী। তিনি ছিলেন একজন ব্যবসায়ী এবং শিলংয়ে স্থায়ীভাবে বসবাস করতেন। গুলদাস্তা (১৯২৭) - গল্প মাশুকের দরবার (১৯৩০) - গল্প জীবনের শিল্প (১৯৪১) - প্রবন্ধ প্রাচ্য ও প্রতীচ্য (১৯৪৩) - প্রবন্ধ ভবিষ্যতের বাঙালী (১৯৪৩) - প্রবন্ধ গ্রানাডার শেষ বীর (১৯৪০) - ঐতিহাসিক উপন্যাস বাদশাহী গল্প (১৯৪৪) - গল্প গল্পের মজলিশ (১৯৪৪) - পশ্চিম ভারত (১৯৪৮) - ভ্রমণকাহিনী আকবরের রাষ্ট্র সাধনা (১৯৪৯) - প্রবন্ধ মোটর যোগে রাঁচী সফর (১৯৪৯) - ভ্রমণকাহিনী মুসলিম সংস্কৃতির আদর্শ - প্রবন্ধ সংসদ বাঙালী চরিতাভিধান। ৩২ এ আচার্য প্রফুল্লচন্দ্র রোড, কলকাতা ৭০০০০৯: সাহিত্য সংসদ। ১৯৬০। পৃষ্ঠা ৬৬।  শেখ ওয়াজেদ আলি - বাংলাপিডিয়ায় প্রাপ্ত জীবনী।
চার্লি গ্রিফিথ

চার্লস ক্রিস্টোফার চার্লি গ্রিফিথ (ইংরেজি: Charlie Griffith; জন্ম: ১৪ ডিসেম্বর, ১৯৩৮) বার্বাডোসের সেন্ট লুসি এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬০ থেকে ১৯৬৯ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতে ফাস্ট বোলিং করতেন। পাশাপাশি ডানহাতে ব্যাটিংয়ে পারদর্শীতা দেখিয়েছেন ‘চার্লি’ ডাকনামে পরিচিত চার্লি গ্রিফিথ। শৈশবে বার্বাডোসের ক্লাব ক্রিকেটে ডানহাতি স্পিনার হিসেবে অংশগ্রহণ করেন। কোন একটি খেলায় ডানহাতে ফাস্ট বোলিং করার সিদ্ধান্ত নেন। ঐ খেলায় তিনি ১ রানের বিনিময়ে ৭ উইকেট দখল করেন। এরফলে তার বোলিং ফাস্টের দিকে ঝুঁকে পড়ে। এরপর তিনি বার্বাডোস দলের পক্ষে খেলার সিদ্ধান্ত নেন। ১৯৫৯-৬০ মৌসুমে মেরিলেবোন ক্রিকেট ক্লাব ক্যারিবীয় দ্বীপে সফর করে। দুই ওভারের ব্যবধানে কলিন কাউড্রে, মাইক স্মিথ ও পিটার মে’কে ক্রিজ থেকে বিদায় করেন তিনি। ১৯৬০-এর দশকে ওয়েস হলের সাথে ফাস্ট বোলিংয়ে জুটি গড়ে জনপ্রিয়তা পান। গ্রিফিথের সাথে বোলিং উদ্বোধনে নিজ দেশ বার্বাডোসের ওয়েস হল ছিলেন নিত্য অনুষঙ্গ। তাকে সাথে নিয়ে ১৯৬০-এর দশকে শক্তিশালী ওয়েস্ট ইন্ডিজ দলের নিয়মিত অগ্রযাত্রায় প্রভূতঃ ভূমিকা রাখেন তিনি। ১৯৬১-৬২ মৌসুমে তার বলে ভারতীয় ব্যাটসম্যান নরি কন্ট্রাক্টরের মাথার খুলিতে বিরাট আঘাত লাগে। বার্বাডোসের বিপক্ষে খেলা চলাকালীন সফরকারী ভারত দলের নরি কন্ট্রাক্টরের মাথার পিছনে তার বাউন্সার আঘাত হানে। গুরুতর আঘাতপ্রাপ্ত কন্ট্রাক্টরের মষ্তিষ্কে রক্তক্ষরণ অবস্থায় দুইবার জরুরীভিত্তিতে চিকিৎসা করা হয়। পরবর্তীতে তিনি আরোগ্য লাভ করলেও কখনো টেস্ট ক্রিকেটে ফিরে আসেননি। এরফলে কন্ট্রাক্টরের আন্তর্জাতিক ক্রিকেট অঙ্গনে অংশগ্রহণ অকালে ঝরে যায়। ঐ খেলায় আম্পায়ার কোর্তেজ জর্দান কর্তৃক থ্রোয়িংয়ের অপরাধে নো-বল ডাকেন। পরবর্তীকালে ১৯৬৬ সালে সফরকারী ল্যাঙ্কাশায়ারের বিপক্ষে খেলা চলাকালে তাকে আর্থার ফাগ কর্তৃক দ্বিতীয়বার নো-বল শুনতে হয় যা তার জীবনে সর্বশেষ ঘটনা ছিল। ১৯৬৩ সালে ইংল্যান্ড সফরে বেশ সফলতা পান গ্রিফিথ। ঐ গ্রীষ্মে ১২.৩০ গড়ে ১১৯ উইকেট পান। তন্মধ্যে ৩২ উইকেট আসে টেস্ট সিরিজ থেকে। হেডিংলি টেস্টের প্রথম ইনিংসে ৩৬ রানে ৬ উইকেট ও খেলায় ৯ উইকেট পান। ১৯৬৪ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন গ্রিফিথ। Martin Williamson, "Dangerous games", Cricinfo XI, 2 May 2006. Bill Bradshaw, "Chucker Charlie's order of the bath", The Observer, 11 June 2000. "Wisden Cricketers of the Year"। CricketArchive। সংগ্রহের তারিখ ২০০৯-০২-২১।  ওয়েস হল ওয়েস্ট ইন্ডিজ ক্রিকেট দল উইজডেন বর্ষসেরা ক্রিকেটার ক্রিকেট প্রবেশদ্বার ইএসপিএনক্রিকইনফোতে চার্লি গ্রিফিথ (ইংরেজি) ক্রিকেটআর্কাইভে চার্লি গ্রিফিথ (সদস্যতা প্রয়োজনীয়) (ইংরেজি)
কালীপ্রসন্ন ঘোষ

কালীপ্রসন্ন ঘোষ (২৩ জুলাই ১৮৪৩ – ২৯ অক্টোবর ১৯১০) ছিলেন একজন বাঙালী সাহিত্যিক। তিনি ছিলেন একাধারে লেখক, সাংবাদিক ও বাগ্মী। ১৮৪৩ সালের ২৩ জুলাই ঢাকা বিভাগের বিক্রমপুরের ভরাকর গ্রামে তার জন্ম। তার পিতার নাম শিবনাথ ঘোষ। কালীপ্রসন্ন ঘোষ মকতব, চতুষ্পাঠী ও ইংরেজি স্কুলে অধ্যয়ন করেন। ঢাকা কলেজিয়েট স্কুল থেকে তিনি এন্ট্রান্স পাস করেন। বাল্যকালেই তিনি সংস্কৃত, ফারসি ও বাংলা ভাষায় পারদর্শিতা অর্জন করেন। পরে ইংরেজি ভাষাও আয়ত্ত করেন। বাল্যকাল থেকেই তিনি বাগ্মিতার পরিচয় দেন। মাত্র বিশ বছর তখন তিনি কলকাতার ভবানীপুরে খ্রিস্টধর্ম সম্পর্কে এক বক্তৃতা দিয়ে মহর্ষি দেবেন্দ্রনাথ ঠাকুর প্রমুখ মনীষীর প্রশংসা অর্জন করেছিলেন। এরপর থেকেই ব্রাহ্ম সমাজের সঙ্গে তার একটা যোগসূত্র স্থাপিত হয় এবং পরবর্তীতে তিনি ব্রাহ্মসমাজে যোগদান করেন। তিনি ছিলেন পূর্ববঙ্গীয় ব্রাহ্মসমাজের একজন বিশিষ্ট সভ্য। তিনি তার সাংবাদিক জীবন শুরু করেন ঢাকার ব্রাহ্মসমাজ প্রতিষ্ঠিত "ঢাকা শুভসাধিনী সভার" মুখপত্র "শুভসাধিনী" সম্পাদনার মাধ্যমে। এ সাপ্তাহিক পত্রিকাটি তিনি প্রকাশ করেছিলেন ঢাকার ব্রাহ্মযুবকদের জন্য। ৪ বছর পর ১৮৭৪ খ্রিষ্টাব্দে তিনি সম্পাদনা করেন সেই সময়ের অন্যতম শ্রেষ্ঠ পত্রিকা "বান্ধব"। বাইশ বছর বয়সে ১৮৬৫ সালে ঢাকার নিম্ন আদালতে পেশকার হিসেবে কালীপ্রসন্ন ঘোষের কর্মজীবন শুরু হয়। এখানে এগারো বছর চাকরি করার তিনি ভাওয়াল এস্টেটের প্রধান দেওয়ান হিসেবে যোগ দেন এবং তিনি ভাওয়ালের প্রভূত উন্নতি সাধন করেন। সেখানে তিনি দীর্ঘ পঁচিশ বছর যুক্ত ছিলেন। এ সময় তিনি ‘সাহিত্য-সমালোচনী সভা’ নামে একটি প্রতিষ্ঠান গঠন করেন। কালীপ্রসন্ন বঙ্গীয় সাহিত্য পরিষৎ-এর সদস্য (১৮৯৪) এবং সহ-সভাপতির (১৮৯৭-১৯০০) পদ অলঙ্কৃত করেন। এছাড়াও তিনি সাহিত্য সম্মেলনের সভাপতি, ডিস্ট্রিক্ট বোর্ডের সদস্য এবং সদর লোকাল বোর্ডের সভাপতির মত গুরুত্বপূর্ণ কিছু দায়িত্ব পালন করেন। কালীপ্রসন্ন মূলত দর্শন ও সমাজ সম্পর্কে লিখতেন। প্রভাত-চিন্তা (১৮৭৭) নিভৃত-চিন্তা (১৮৮৩) নারীজাতিবিষয়ক প্রস্তাব (১৮৯৬) নিশীথ-চিন্তা (১৮৯৬) ভ্রান্তিবিনোদ (১৮৮১) প্রমোদলহরী (১৮৯৫) ভক্তির জয় (১৮৯৫) মা না মহাশক্তি (১৯০৫) জানকীর অগ্নিপরীক্ষা (১৯০৫) ছায়াদর্শন (১৯০৫) প্রভৃতি। এ ছাড়া "সঙ্গীতমঞ্জরী" (১৮৭২) নামে একখানা আধ্যাত্মিক সঙ্গীতসংগ্রহ এবং "কোমল কবিতা" (১৮৮৮) নামে একখানা শিশুপাঠ্য গ্রন্থও তিনি রচনা করেন। কালীপ্রসন্নের রচনারীতি বিদ্যাসাগর, বঙ্কিমচন্দ্র এবং ইংরেজ পণ্ডিত কার্লাইলের দ্বারা অনেকাংশে প্রভাবিত। তার রচনাসমূহ ভাবগাম্ভীর্য, ইতিহাসচেতনা ও গভীর জীবনবোধেপূর্ণ। ইংরেজ সরকার তাকে পাণ্ডিত্যের স্বীকৃতিস্বরূপ ১৮৯৭ সালে "রায়বাহাদুর" এবং ১৯০৯ সালে "সিআইই" উপাধি প্রদান করে। বাংলার পণ্ডিতগণ তাকে "বিদ্যাসাগর" উপাধিতে অভিষিক্ত করেন। ১৯১০ সালের ২৯ অক্টোবর তিনি পৃথিবী ত্যাগ করেন। "ঘোষ, রায়বাহাদুর কালীপ্রসন্ন"। banglapedia.org।  "কালমা ইউনিয়ন / প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৯।  "এই দিনে"। দৈনিক আজাদী। সংগ্রহের তারিখ ৫ নভেম্বর ২০১৯। [স্থায়ীভাবে অকার্যকর সংযোগ]
প্রোটিস্ট

আদ্যপ্রাণী বা প্রোটিস্টা (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরনের সরল, ইউক্যারিওট, এককোষী, আণুবীক্ষণিক জীবের শ্রেণী যাদেরকে ছত্রাক, প্রাণী বা উদ্ভিদ কোন বিভাগেই ফেলা যায় না। এককোষী, আণুবীক্ষণিক প্রাণী। দ্বিবিভাজন বা বহুবিভাজন পদ্ধতিতে শুধু অযৌন জনন সম্পন্ন করে। সাধারণত এককোষী দেহে একটিমাত্র নিউক্লিয়াস থাকে। ব্যতিক্রম: প্যারামিসিয়ামের দুটি নিউক্লিয়াস এবং ওপালিনাতে বহু নিউক্লিয়াস থাকে। বিশেষ গমনাঙ্গের সাহায্যে গমন করে। যেমন-- অ্যামিবার ক্ষণপদ, প্যারামিসিয়ামের সিলিয়া এবং ইউগ্লিনার ফ্ল‍্যাজেলা আছে। শুধু অন্তঃকোষীয় পরিপাক পদ্ধতি দেখা যায়। সমগ্র দেহাবর্ণী দিয়ে ব্যাপন প্রক্রিয়ার মাধ্যমে গ্যাসীয় আদান প্রদানের সাহায্যে শ্বসন প্রক্রিয়া চলে। দেহে বিভিন্ন প্রকার গহ্বর বা ভ্যাকুওল (vacuole) দেখা যায়। যেমন—১। খাদ্যগহ্বর, ২। রেচনগহ্বর, ৩। জলগহ্বর, ৪। সংকোচনশীল গহ্বর ইত্যাদি। সংকোচনশীল গহ্বরের সাহায্যে দেহের অতিরিক্ত জল দেহের বাইরে মুক্ত করে, অর্থাৎ দেহে জলের ভারসাম্য বজায় রাখে। প্রোটোপ্লাজমের বিভিন্ন অংশ বিভিন্ন কোষ অঙ্গাণু সৃষ্টি করে। দেহ গোলাকার, ডিম্বাকার অথবা কোনো কোনো ক্ষেত্রে অনিয়তাকার। বিভিন্ন প্রকারের পরজীবী প্রাণী। [[বিষয়শ্রেণী:প্রোটি স্টা]]
হরিহরার গড়

হরিহরার গড় বাংলাদেশের ঝিনাইদহ জেলার শৈলকুপা উপজেলার হরিহরা মৌজায় অবস্থিত একটি প্রত্নতাত্ত্বিক দর্শনীয় পর্যটন স্থান। এই স্থানটির অবস্থান ঝিনাইদহ জেলায় উত্তরাংশে শৈলকুপা থানার ৫ কিলোমিটার উত্তর-পূর্বে হাকিমপুর ইউনিয়নের অন্তর্গত হরিহরা এবং এর পূর্বপার্শ্বের নাগপাড়া গ্রামে। প্রায় ২ বর্গ মাইল এলাকা জুড়ে বিস্তৃত এই গড় এলাকাটি জুড়ে প্রায় ৫০টি উঁচু ভিটা রয়েছে যা চারদিক দিয়ে গভীর পরিখা দ্বারা বেষ্টিত। বাংলার স্বাধীন সুলতানি আমলের স্থাপত্যে ব্যবহৃত টেরাকোটার ন্যায় এগুলো নানা ধরনের ফুল-ফল, লতা-পাতা ও জ্যামিতিক নকশায় তৈরি। এখান থেকে সংগৃহীত বেশকিছু টেরাকোটা বাংলাদেশ জাতীয় জাদুঘরে রক্ষিত আছে। (চিত্র দ্র.) এখানকার উঁচু ভিটাগুলি বিভিন্ন নামে পরিচিত, যেমন, রাজার ভিটা, মন্ত্রির ভিটা, মাধব সন্ন্যাসীর ভিটা, জোড়াভিটা, বটগাছী ভিটা ইত্যাদি। রাজার বাড়ি নামে পরিচিত ভিটার উত্তর পার্শ্বে ১৯৭৬ সালে পুকুর খননকালে শাঁনবাধানো ঘাটের কয়েকটি সিঁড়ি এবং অসংখ্য ইট ও টেরাকোটার সঙ্গে মাটির তৈরি প্রচুর তৈজসপত্র, কাঠখন্ড এবং প্রাণীর হাড় পাওয়া যায়। "সংরক্ষণাগারভুক্ত অনুলিপি"। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৫।  'হরিহরার গড়' - বাংলাপিডিয়ায় প্রাপ্ত তথ্য।
শুভ্র (চরিত্র)

শুভ্র বাংলাদেশের প্রখ্যাত ঔপন্যাসিক হুমায়ূন আহমেদের সৃষ্ট একটি জনপ্রিয় চরিত্র। শুভ্র শুদ্ধতম মানুষ। তার চোখ খুব খারাপ, চোখ থেকে চশমা খুলে ফেললে সে প্রায় অন্ধ; ফলে তার ক্লাসের বন্ধুরা তাকে কানাবাবা নামে ডাকে। শুভ্র এর যাত্রা শুরু হয় সাদা গাড়ি নামক গল্প থেকে, যদিও ওইখানে সে শুভ্র হিসেবে না থেকে সাব্বির নামে ছিল। ১৯৯০ থেকে ২০১০ এর মাঝে একে একে শুভ্রকে নিয়ে হুমায়ূন আহমেদের ৬ টি উপন্যাস বের হয়েছে । এর মধ্যে থেকে দারুচিনি দ্বীপ উপন্যাস অবলম্বনে ২০০৭ সালে একটি চলচ্চিত্রও নির্মাণ করা হয়, যাতে শুভ্র চরিত্রে রিয়াজ অভিনয় করেন। প্রতিটা চরিত্রতেই খুব নিখুঁতভাবে একটি নিষ্পাপ সাবলীল বালক ও তার ভাবনা এর বহিঃপ্রকাশ ঘটে। হুমায়ূন আহমেদের এই জনপ্রিয় চরিত্রটিকে টেলিভিশন ও চলচ্চিত্রের পর্দায় বেশ কয়েকবার নিয়ে আসা হয়েছে। অনেক খ্যাতিমান টেলিভিশন অভিনেতা-অভিনেত্রীরা শুভ্র উপন্যাস-কেন্দ্রিক চলচ্চিত্রে অভিনয় করেছেন। দারুচিনি দ্বীপ (উপন্যাস) অবলম্বনে রচিত চলচ্চিত্র দারুচিনি দ্বীপে রিয়াজ শুভ্র চরিত্রে অভিনয় করেন । উপন্যাস দারুচিনি দ্বীপ; ISBN 9844040027 মেঘের ছায়া; ISBN 978-9844460140 রূপালী দ্বীপ; ASIN B008OPV0VQ শুভ্র; ISBN 9848160922 এই শুভ্র! এই; ISBN 9848682600 শুভ্র গেছে বনে; ISBN 9848685561 সমগ্র শুভ্র সমগ্র হুমায়ূন আহমেদ হিমু (চরিত্র) মিসির আলি সমগ্র, গল্প (২০১৫)। গল্পসমগ্র। কাকলী। আইএসবিএন 9847013300236 |আইএসবিএন= এর মান পরীক্ষা করুন: invalid prefix (সাহায্য)।  সাহিত্য ডট কম-এ শুভ্র (গল্পের বই)।
ঊরুমৈথুন

উরুমৈথুন এক রকমের অভেদক যৌনতা। এই ক্রিয়ায় একজন পুরুষ তার শিশ্নটিকে সঙ্গীর দুই উরুর ফাঁকে প্রবেশ করিয়ে ক্রমাগত ঘর্ষণের মাধ্যমে বীর্যস্খলন করে। এছাড়া উরু চুম্বন এবং লেহন করাটাকেও উরুমৈথুন বলে । একজন পুরুষ নারীর উরু দেখে যৌন উত্তেজনা লাভ করবেন, যেমন ঘাগরা পরিহিত নারীকে দেখে তাদের শিশ্ন উত্থিত হতে পারে, এক্ষেত্রে নারীটি তার সঙ্গে মৈথুনে রাজি হলে উরুমৈথুন করা যেতে পারে। কিশোর বয়সে ছেলেরা নারীদের উরু দেখে উত্তেজিত হয়ে ওখানে হাত বুলাতে চাইবে বা চুষতে চাইবে বা তার লিঙ্গ ঘর্ষিত করতে চাইবে। অনেক ক্ষেত্রে নারীরা এরূপ যৌন-আচরণে চরম পুলক লাভ করে থাকেন। যারা সমকাম করেন তাদের মধ্যেও এই ধরনের যৌনকর্ম দেখতে পাওয়া যায়, তবে এটা সাধারণত নারী সমকামীদের ক্ষেত্রেই বেশি দেখা যায়, একজন নারী অপর নারীর উরুতে হাত বুলিয়ে বা চুষে আনন্দ পেতে পারেন। "interfemoral intercourse", Dictionary of Sexual Terms, Sex-Lexis.com. "সংরক্ষণাগারভুক্ত অনুলিপি"। ১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  "GUS"। ৬ নভেম্বর ২০০৫ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৭।  Hite, Shere (২০০৪)। The Hite Report: A Nationwide Study of Female Sexuality। New York, NY: Seven Stories Press। পৃষ্ঠা 277–284। আইএসবিএন 978-1-58322-569-1। সংগ্রহের তারিখ ২ মার্চ ২০১২।  Dover, K. J. (১৯৭৮)। "The Prosecution of Timarkhus"। Greek Homosexuality। Cambridge, Massachusetts: Harvard University Press। পৃষ্ঠা 98। আইএসবিএন 0674362616। ওসিএলসি 3088711। সংগ্রহের তারিখ ১০ ডিসেম্বর ২০১২।